en de en en ml ml en ml ml ml en ml ml ml ml ml ml ml en en ml ml ml ml en en en ml ml en en en en en en en en en en cs en cs cs da en en cs en en da en ml ml ml ml ml cs en en cs cs da en en en
Malayalam Internet News, news india, daily newspaper, asian news, latest Indian newskerala,anweshanam,malayalam,malayalam news ,malayalamvartha,news from
മുംബൈ: ചാന്ദ്രയാന്‍-2 ദൗത്യത്തിലും ഐഎസ്‌ആര്‍ഒയും നാസയും സഹകരിച്ച്‌പ്രവര്‍ത്തിക്കണമെന്ന്‌ മുന്‍ രാഷ്‌ട്രപതി എ.പി.ജെ അബ്‌ദുള്‍ കലാം. നാഷണല്‍ കൗണ്‍സില്‍ ഓഫ്‌ സയന്‍സ്‌ മ്യൂസിയത്തിന്റെ 'ചാന്ദ്രയാന്‍:പ്രതീക്ഷകളുംവെല്ലുവിളികളും' എന്ന സെമിനാര്‍ ഉദ്‌ഘാടനം ചെയ്‌തു കൊണ്‌ട്‌
മുംബൈ: ചാന്ദ്രയാന്‍-2 ദൗത്യത്തിലും ഐഎസ്‌ആര്‍ഒയും നാസയും സഹകരിച്ച്‌പ്രവര്‍ത്തിക്കണമെന്ന്‌ മുന്‍ രാഷ്‌ട്രപതി എ.പി.ജെ അബ്‌ദുള്‍ കലാം. നാഷണല്‍ കൗണ്‍സില്‍ ഓഫ്‌ സയന്‍സ്‌ മ്യൂസിയത്തിന്റെ 'ചാന്ദ്രയാന്‍:പ്രതീക്ഷകളുംവെല്ലുവിളികളും' എന്ന സെമിനാര്‍ ഉദ്‌ഘാടനം ചെയ്‌തു കൊണ്‌ട്‌ സംസാരിക്കുകയായിരുന്നു
Posted by Anweshanam Anweshan at 1:56 AM No comments:
പൈലറ്റുമാരുടെ സമരം തുടരുന്നു: 30 സര്‍വ്വീസുകള്‍ റദ്ദാക്കി
ന്യൂഡല്‍ഹി: പൈലറ്റുമാരുടെ സമരം നാലാം ദിവസത്തിലേക്ക്‌ കടന്നതോടെആഭ്യന്തരവ്യോമ ഗതാഗതം നിലച്ചു. സമരത്തെതുടര്‍ന്ന്‌ രാജ്യത്തിന്റെ വിവിധഭാഗങ്ങളിലായി മുപ്പതോളം സര്‍വ്വീസുകള്‍ ഇന്ന്‌ റദ്ദാക്കി. അറുന്നൂറ്‌ പൈലറ്റുമാര്‍ കൂടിസമരത്തില്‍ പങ്കുചേരുമെന്ന്‌ ഭീഷണി മുഴക്കിയിട്ടുണ്‌ട്‌. എന്നാല്‍ യാത്രക്കാരുടെ ദുരിതംസമരംചെയ്യുന്ന പൈലറ്റുമാര്‍ മനസ്സിലാക്കണമെന്ന്‌ എയര്‍ ഇന്ത്യാ മാനേജ്‌മെന്റ്‌ആവശ്യപ്പെട്ടു. സംസ്ഥാനത്തെ വിമാനത്താവളങ്ങളിലെ സര്‍വ്വീസുകളേയും സമരംബാധിച്ചു. തിരുവനന്തപുരം, നെടുമ്പാശ്ശേരി, കരിപ്പൂര്‍ എന്നിവിടങ്ങളില്‍ നിന്നായി 3രാജ്യാന്തര വിമാനസര്‍വ്വീസുകള്‍ റദ്ദാക്കി. തിരുവനന്തപുരത്ത്‌ നിന്ന്‌ 2 ആഭ്യന്തരസര്‍വ്വീസുകളും ഷാര്‍ജയിലേക്കുള്ള രാജ്യാന്തര സര്‍വ്വീസും രാവിലെ റദ്ദാക്കി.
പ്രശ്‌നപരിഹാരത്തിന് തിങ്കളാഴ്ച വൈകിട്ട് നടത്തിയ ചര്‍ച്ചയും പരാജയപ്പെട്ടതോടെയാണ്സമരം കൂടുതല്‍ ശക്തമായി തുടരുമെന്ന് സംഘടനാനേതാക്കള്‍ അറിയിച്ചത്. സമരംഎത്രയും പെട്ടന്ന് അവസാനിപ്പിക്കണമെന്ന് പ്രധാനമന്ത്രിയുടെ ഓഫീസ് വ്യോമയാനമന്ത്രാലയത്തോട് ആവശ്യപ്പെട്ടു. സമരത്തെത്തുടര്‍ന്നുണ്ടായ അടിയന്തര സാഹചര്യംനേരിടാന്‍ വ്യോമയാന സെക്രട്ടറി എന്‍.എം നമ്പ്യാര്‍ എല്ലാ വിമാനകമ്പനികളുടേയുംഅടിയന്തര യോഗം വിളിച്ചിട്ടുണ്ട്. എയര്‍ ഇന്ത്യ സമരം മുതലെടുത്ത് ഏതെങ്കിലുംസ്വകാര്യ വിമാനകമ്പനി ടിക്കറ്റ് ചാര്‍ജ് വര്‍ദ്ധിപ്പിച്ചാല്‍ അവര്‍ക്കെതിരെ കര്‍ശന നടപടിസ്വീകരിക്കുമെന്ന് ഡയറക്ടര്‍ ജനറല്‍ ഓഫ് സിവില്‍ ഏവിയേഷന്‍ മുന്നറിയിപ്പ് നല്‍കി.പ്രശ്‌നം പരിഹരിക്കുന്നതില്‍ എയര്‍ലൈന്‍സ് മാനേജ്‌മെന്റ് പരാജയപ്പെട്ടെന്നുംസമരത്തില്‍ രാജ്യത്തിലെ മുഴുവന്‍ പൈലറ്റുമാരും സഹകരിക്കുമെന്നാണ് പ്രതീക്ഷയെന്നുംപൈലറ്റുകളുടെ പ്രതിനിധി വി.കെ. ഭല്ല അറിയിച്ചു.
മൂന്നുമാസത്തെ ശമ്പളക്കുടിശ്ശിക, ശമ്പളക്കയറ്റം, പ്രശ്‌നത്തില്‍ നിഷ്പക്ഷരുടെ ഇടപെടല്‍തുടങ്ങിയ പൈലറ്റുമാരുടെ മൂന്നാവശ്യവും കമ്പനി മാനേജ്‌മെന്റ് ചര്‍ച്ചചെയ്യാന്‍തയ്യാറായില്ലെന്ന് അവര്‍ ആരോപിക്കുന്നു. എയര്‍ ഇന്ത്യ ചെയര്‍മാനും മാനേജിങ്ഡയറക്ടറുമായ അരവിന്ദ് ജാദവ് പൈലറ്റുമാര്‍ക്കിടയില്‍ ആശയക്കുഴപ്പം ഉണ്ടാക്കാന്‍ശ്രമിക്കുകയാണെന്നും അദ്ദേഹം ആരോപിച്ചു. എന്നാല്‍ പ്രൊഡക്ടിവിറ്റി ലിങ്ക്ഡ്ഇന്‍സെന്റീവ് (പി.എല്‍.ഐ.) വിതരണം ചെയ്യാന്‍ ഉത്തരവ് നല്‍കിയിട്ടുണ്ടെന്നുംജൂലായ് മാസത്തിലെ ഫ്‌ളയിങ് അലവന്‍സ് ഉടനടി വിതരണം ചെയ്യുമെന്നും എയര്‍ഇന്ത്യ വാര്‍ത്താകുറിപ്പില്‍ അറിയിച്ചു. പി.എല്‍.ഐ. അമ്പതുശതമാനം റദ്ദാക്കാന്‍കഴിഞ്ഞ ബുധനാഴ്ചയാണ് തീരുമാനിച്ചത്.
പൈലറ്റുമാരുടെ ശമ്പളത്തിന്റെ ഒരു നല്ലവിഹിതം പി.എല്‍.ഐ.ആണെന്നുള്ളതുകൊണ്ട് ഇത് ത്യജിച്ച് ഒരു ഒത്തുതീര്‍പ്പിനുമില്ല എന്നാണ് സമരക്കാരുടെനിലപാട്. കഴിഞ്ഞ മൂന്ന് മാസത്തെ ശമ്പളക്കുടിശ്ശികയും മറ്റ് വേതനപ്രശ്‌നങ്ങളുംപരിഹരിക്കാതെ സമരത്തില്‍ നിന്ന് പിന്‍മാറുന്ന പ്രശ്‌നമില്ലെന്നാണ്എക്‌സിക്യൂട്ടീവ്പൈലറ്റുമാരുടെ നിലപാട്. ഈ മാസമാദ്യം ജെറ്റ് എയര്‍വേസ് പൈലറ്റുമാരുംഇത്തരത്തില്‍ സമരം നടത്തിയിരുന്നു.
ചെലവ് കുറയ്ക്കല്‍ പദ്ധതികളുമായി ബന്ധപ്പെട്ട് ജീവനക്കാരുടെ പി.എല്‍.ഐ. 25ശതമാനം കൂടി കുറച്ച് 50 ശതമാനമാക്കാന്‍ കഴിഞ്ഞ ആഴ്ചയാണ് എയര്‍ഇന്ത്യതീരുമാനിച്ചത്. നിലവില്‍ 16,500 കോടി രൂപ കടത്തിലാണ് എയര്‍ഇന്ത്യ എന്നാണ്അധികൃതരുടെ ഭാഷ്യം. 2008-09 വര്‍ഷത്തില്‍ 7200 കോടി രൂപയാണ് എയര്‍ഇന്ത്യയ്ക്ക് നഷ്ടമെന്നും അവര്‍ പറയുന്നു.
വലിയ തിരക്ക് അനുഭവപ്പെടുന്ന ഗള്‍ഫ് സീസണിലുണ്ടായ സമരം കടുത്ത പ്രശ്‌നങ്ങള്‍സൃഷ്ടിക്കുന്നുണ്ട്. ഗള്‍ഫ് മേഖലയിലേക്കുള്ള വിമാനങ്ങളിലൊന്നും ടിക്കറ്റുകള്‍ ലഭ്യമല്ല.വെയ്റ്റിങ് ലിസ്റ്റിലുള്ള യാത്രക്കാരെയും വൈകി ടിക്കറ്റ് ഉറപ്പായ യാത്രക്കാരെയുംഇതേറെ ബാധിച്ചു. നിരവധി പേര്‍ക്ക് യാത്ര മുടങ്ങി.
Posted by Anweshanam Anweshan at 1:52 AM No comments:
ഇടമലയാര്‍ കേസില്‍ അന്തിമവാദം ഡിസംബര്‍ ആദ്യവാരം
ന്യൂഡല്‍ഹി: മുന്‍ മന്ത്രി ആര്‍. ബാലകൃഷ്ണപിള്ള പ്രതിയായ ഇടമലയാര്‍ കേസില്‍ ഡിസംബര്‍ ആദ്യവാരം അന്തിമവാദം കേള്‍ക്കുമെന്ന് സുപ്രീം കോടതി അറിയിച്ചു. ഈ കേസില്‍ അടിയന്തരമായി വാദം കേള്‍ക്കണമെന്നാവശ്യപ്പെട്ട് വി.എസ് അച്യുതാനന്ദന്‍ നല്‍കിയ ഹര്‍ജി പരിഗണിക്കവെയാണ് കോടതി ഇക്കാര്യം അറിയിച്ചത്.
കേസില്‍ ആവശ്യമായ മുഴുവന്‍ രേഖകളും ഉടന്‍ ഹാജരാക്കാനും സംസ്ഥാന സര്‍ക്കാരിനോട് കോടതി നിര്‍ദേശിച്ചു. വാദം കേള്‍ക്കുമ്പോള്‍ താന്‍ ബഞ്ചില്‍ ഉണ്ടാകില്ലന്ന് ചീഫ് ജസ്റ്റിസ് കെ.ജി. ബാലകൃഷ്ണന്‍ അറിയിച്ചു. ചീഫ് ജസ്റ്റിസും ജസ്റ്റിസ് പി സദാശിവവും അടങ്ങിയ ബഞ്ചാണ് ഹര്‍ജി പരിഗണിക്കേണ്ടത്.
സര്‍ക്കാര്‍ ഖജനാവിന് കോടികള്‍ നഷ്ടം വരുത്തിയ അഴിമതി കേസായതിനാല്‍ ഇടമലയാര്‍ കേസ് അടിയന്തരമായി വാദം കേള്‍ക്കണമെന്ന് ആവശ്യപ്പെട്ട് കഴിഞ്ഞമാസമാണ് വി എസ് സ്വന്തം പേരില്‍ ഹര്‍ജി ഫയല്‍ ചെയ്തത്. കേസിന്റെ വിധി വൈകുന്നത് ജുഡീഷ്യറിയിലുള്ള ജനങ്ങളുടെ വിശ്വാസ്യതയെ ബാധിക്കുമെന്നും ഹര്‍ജിയില്‍ പറയുന്നു.
Posted by Anweshanam Anweshan at 1:51 AM No comments:
Wednesday, September 16, 2009
ചരക്ക്‌ സേവന നികുതി ഏപ്രില്‍ ഒന്നു മുതല്‍.
ന്യൂഡല്‍ഹി: ഏകീകൃത ചരക്ക്‌ സേവന നികുതി ഏപ്രില്‍ ഒന്നുമുതല്‍ തന്നെ നിലവില്‍വരുമെന്ന്‌ വാറ്റ്‌ ഉന്നതാധികാര സമിതി അദ്ധ്യക്ഷന്‍ അസിംദാസ്‌ ഗുപ്‌ത പറഞ്ഞു.രണ്‌ട്‌ തട്ടുകളിലായിട്ടായിരിക്കും നികുതി നടപ്പാക്കുക. ഇതിനായി പ്രത്യേകനിയമനിര്‍മ്മാണത്തിന്‌ ശുപാര്‍ശ ചെയ്‌തിട്ടുണ്‌ട്‌. വാറ്റ്‌ ഉന്നതാധികാര സമിതിയോഗത്തിനുശേഷം വാര്‍ത്താലേഖകരോട്‌ സംസാരിക്കുകയായിരുന്നു അസിംദാസ്‌ഗുപ്‌ത.
Posted by Anweshanam Anweshan at 6:22 AM No comments:
Newer Posts Older Posts Home
Subscribe to: Posts (Atom)
View my complete profile
ഐഎസ്‌ആര്‍ഒയും നാസയും ഭാവിയിലും ഒരുമിക്കണം.മുംബൈ: ച...
ഐഎസ്‌ആര്‍ഒയും നാസയും ഭാവിയിലും ഒരുമിക്കണം.
പൈലറ്റുമാരുടെ സമരം തുടരുന്നു: 30 സര്‍വ്വീസുകള്‍ റദ...
ഇടമലയാര്‍ കേസില്‍ അന്തിമവാദം ഡിസംബര്‍ ആദ്യവാരം
ചരക്ക്‌ സേവന നികുതി ഏപ്രില്‍ ഒന്നു മുതല്‍.
Simple template. Powered by Blogger.